Hindistonda 72 yoshli ayol farzandli bo‘ldi. U nimalarni his qilmoqda? (foto)

Hindistonlik fuqaro Daljinder Kaur 72 yoshida o‘g‘illi bo‘ldi. Bunga qadar u turmush o‘rtog‘i bilan birga 46 yil yashagan, biroq biror marta homilador bo‘la olmagan, deb xabar berdi “Fotoshedevri”.

O‘g‘li tug‘ilganidan 11 oy o‘tib Daljinder o‘zini qanday his qilayotganini so‘zlab berdi.
Daljinderning aytishicha, onalik u o‘ylaganidan ancha qiyinroq bo‘lgan. U tez charchay boshlagan va qon bosimida ham muammolar kuzatilgan. Hozirda uning o‘g‘li Armaan emaklashni boshlagan va Daljinder ham farzandi bilan ko‘p vaqtini polda o‘tkazishga to‘g‘ri kelmoqda. Bu esa 72 yoshli ayol uchun oson emas.

Bolakayning 80 yoshli otasi ham bu yoshda tez-tez kasal bo‘lmoqda.

Ota-ona farzandining sog‘ligidan xavotirda. Daljinder bolasini ko‘krat suti bilan oziqlantirishni 3 oyligidayoq to‘xtatishga majbur bo‘lgan.

Daljinder va uning turmush o‘rtog‘i o‘zlari va bolakayga qarashda charchayotganini tan olishdi, biroq ular o‘g‘lini sog‘lom va kuchli qilib tarbiyalsh uchun qo‘lidan kelganini qilmoqda.

Shuncha qiyinchiliklarga qaramay juftlik bu kabi jiddiy qadamni qo‘yishganidan afsusda emas. Daljinderning aytishicha, barcha qiyinchilar Armaan ularning quchog‘iga emaklab kelayotganida unut bo‘lib ketadi.